CELEX: C2006/331/05
Language: et
Date: 2006-12-30 00:00:00
Title: Kohtuasi C-374/04: Euroopa Kohtu (suurkoda) 12. detsembri 2006.  aasta otsus (High Court of Justice Chancery Division'i (Ühendkuningriik) eelotsusetaotlus) — Test Claimants in Class IV of the ACT Group Litigation versus Commissioners of Inland Revenue (Asutamisvabadus — Kapitali vaba liikumine — Ettevõtte tulumaks — Dividendide maksmine — Maksu ümberarvutus — Residendist aktsionäride ja mitteresidendist aktsionäride erinev kohtlemine — Topeltmaksustamise vältimise kahepoolsed lepingud)

30.12.2006   
            
            
               ET
            
            
               Euroopa Liidu Teataja
            
            
               C 331/3
            
         Euroopa Kohtu (suurkoda) 12. detsembri 2006. aasta otsus (High Court of Justice Chancery Division'i (Ühendkuningriik) eelotsusetaotlus) — Test Claimants in Class IV of the ACT Group Litigation versus Commissioners of Inland Revenue
   (Kohtuasi C-374/04) (1)
   
   (Asutamisvabadus - Kapitali vaba liikumine - Ettevõtte tulumaks - Dividendide maksmine - Maksu ümberarvutus - Residendist aktsionäride ja mitteresidendist aktsionäride erinev kohtlemine - Topeltmaksustamise vältimise kahepoolsed lepingud)
   (2006/C 331/05)
   Kohtumenetluse keel: inglise
   Eelotsusetaotluse esitanud kohus
   High Court of Justice (Chancery Division)
   Põhikohtuasja pooled
   
      Hageja: Test Claimants in Class IV of the ACT Group Litigation
   
      Kostja: Commissioners of Inland Revenue
   Kohtuasja ese
   Eelotsusetaotlus — High Court of Justice (Chancery Division) — Ettevõtte tulumaksu käsitlevad siseriiklikud õigusaktid — Tütarettevõtja poolt emaettevõtjale makstud kasumilt maksu kinnipidamine (“advance corporation tax”) — Maksu ümberarvutus (“tax credit”), mis peab arvesse võtma varem tehtud kinnipidamist — Maksu ümberarvutus, millele on õigus vaid residentidel ja selliste teiste liikmesriikide residentidel, kellega sõlmitud topeltmaksustamise vältimise lepingus sisaldub sellekohane säte — Liikmesriigi vastutus ühenduse õiguse rikkumise eest — Hüvitamise viis
   Resolutiivosa
   
               1.
            
            
               Kui liikmesriik annab oma riigi residendist äriühingu poolt dividendide maksmise korral dividende saavatele sama riigi residendist äriühingutele õiguse maksu ümberarvutuseks, mis vastab sellele osale ettevõtte tulumaksust, mille dividende maksev äriühing on jaotatud kasumilt maksnud, kuid ei anna seda õigust dividende saavatele teise liikmesriigi residendist äriühingutele, kes ei ole selles esimeses riigis kohustatud nendelt dividendidelt maksu maksma, ei ole see vastuolus EÜ artiklitega 43 ja 56.
            
         
               2.
            
            
               Kui liikmesriik ei laienda kolmanda liikmesriigi residendist äriühingutele õigust maksu ümberarvutusele, mis on ette nähtud teise liikmesriigiga sõlmitud topeltmaksustamise vältimise lepingus selle teise riigi residendist äriühingutele, kes saavad dividende esimese riigi residendist äriühingult, ja kui tema poolt kolmanda liikmesriigiga sõlmitud topeltmaksustamise vältimise leping kolmanda riigi residendist äriühingutele sellist õigust ette ei näe, ei ole see vastuolus EÜ artiklitega 43 ja 56.
            
         
      (1)  ELT C 273, 6.11.2004.